हिमाचल प्रदेश विधान सभा चुनाव से करीब एक महीने पहले कांग्रेस के विवादित नेता सुखराम और उनके बेटे अनिल शर्मा बीजेपी में शामिल हो गये तो सोशल मीडिया पर छोटा-मोटा भूचाल ही आ गया। लोगों को इससे उत्तर प्रदेश विधान सभा चुनाव से पहले कांग्रेस की यूपी इकाई की पूर्व अध्यक्ष रीता बहुगुणा जोशी बीजेपी में शामिल होना याद आ गया।। बीजेपी की यूपी में सरकार बनी तो जोशी को मंत्री भी बनाया गया। साल 2014 के लोक सभा चुनाव से पहले बीजेपी और तब उसके प्रधानमंत्री पद के उम्मीदवार नरेंद्र मोदी ने “कांग्रेस मुक्त भारत” का नारा दिया था। बीते तीन सालों में बीजेपी केंद्र समेत कई राज्यों में कांग्रेस से सत्ता छीन चुकी है। तो क्या सचमुच भारत “कांग्रेस मुक्त” होने की तरफ बढ़ रहा है?